Obert el termini d'inscripció per a la borsa de treball temporal de Monitors Escola d’Estiu- Espais Infantils i Juvenils
01 d’abril 2021

![Imagen 1](/media/lz5goarw/c_monitores.jpg)![Imagen 2](/media/dzvhkuyl/c_monitores2.jpg)

El termini d'inscripció per a la borsa temporal d'ús de Monitors Escola d’Estiu-Espais Infantils i Juvenils, pel sistema de concurs, ja està obert fins al pròxim 16 d'abril. Ja s'han publicat en el BOP i en la web municipal les bases específiques per a la contractació temporal i la taxa per participar en el procediment selectiu és de 30 €. 

Els requisits són tindre el títol ESO o equivalent, tindre el títol de monitor d'oci i temps lliure (o equivalent) i carnet de manipulador d'aliments. L'objectiu és disposar d'una borsa de monitors i monitores per a l’Escola d’Estiu (juny/ juliol), Campus Jove (juliol), Esplai Pasqua (abril) i Esplai Nadal (desembre/gener), activitats que organitza la regidoria de Joventut i Infància. En este sentit, només per a l’Escola d’Estiu, l'ajuntament sol contractar entre 40 i 50 monitors.

  

En la present convocatòria també es tindran en compte mèrits específics com estar en possessió, o en condicions d'obtindre en la data en què finalitze el termini de presentació d'instàncies, alguna de les següents titulacions (només es valorarà la de major titulació acadèmica): Tècnic/a Superior en Animació Sociocultural i Turística, Tècnic/a Superior en Educació Infantil o Tècnic/a Superior en Integració Social; o Grau de Mestre/a en educació Primària, Grau en Educació Social, Treball Social, Pedagogia o Psicologia, o equivalent) i, d'altra banda, estar en possessió de la formació oficial en DESA (Desfibril·ladors semi automàtics).

  

La suma dels mèrits generals i dels específics previstos en la present convocatòria no podrà superar la puntuació màxima de 9 punts prevista en les Bases Generals. En este sentit, la puntuació final del procediment vindrà atorgada per la suma de les puntuacions obtingudes en la valoració de mèrits. En cas d'empat entre dos o més aspirants es resoldrà en primer lloc a favor de qui compte amb alguna discapacitat; en segon lloc, a favor de qui haja obtingut més puntuació en la fase d'experiència; de persistir l'empat, per l'apartat de formació; i en últim terme per sorteig.

​  

*   [](http://www.facebook.com/sharer.php?u=https://aytosagunto.es/va/actualitat/obert-el-termini-d-inscripcio-per-a-la-borsa-de-treball-temporal-de-monitors-escola-d-estiu-espais-infantils-i-juvenils/ "Facebook")
*   [](http://twitter.com/share?url=https://aytosagunto.es/va/actualitat/obert-el-termini-d-inscripcio-per-a-la-borsa-de-treball-temporal-de-monitors-escola-d-estiu-espais-infantils-i-juvenils/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/obert-el-termini-d-inscripcio-per-a-la-borsa-de-treball-temporal-de-monitors-escola-d-estiu-espais-infantils-i-juvenils/ "Linked In")
*   [](mailto:?body=https://aytosagunto.es/va/actualitat/obert-el-termini-d-inscripcio-per-a-la-borsa-de-treball-temporal-de-monitors-escola-d-estiu-espais-infantils-i-juvenils/)